**VZOREC POGODBE**

**Republika Slovenija, Ministrstvo za finance**, Župančičeva ulica 3, 1000 Ljubljana, matična številka: 5028256000, davčna številka: 23348887, podračun EZR pri BS št.: 01100-6300109972, ki ga na podlagi 2. točke prvega odstavka 9. člena Pravilnika o podpisovanju listin v Ministrstvu za finance, št. 011-16/2004/12 z dne 15. 10. 2015 s spremembami ter Pooblastila št. 020-30/2023/1 z dne 21. 3. 2023 zastopa mag. Vesna Zupančič Klarič, v. d. generalnega sekretarja (v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv in poslovni naslov ponudnika)

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ID za DDV: SI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga

zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek, naziv)

(v nadaljevanju: izvajalec)

sklepata

**POGODBO ŠT. \_\_\_\_\_\_\_\_\_\_\_\_\_\_\_\_\_\_\_\_\_\_\_**

1. člen

Pogodbeni stranki uvodoma ugotavljata, da:

* gre za evidenčno naročilo storitev, ki se izvaja skladno z drugim odstavkom 21. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljevanju: ZJN-3);
* je bil izvajalec izbran za izvedbo predmetnega naročila kot ekonomsko najugodnejši ponudnik;
* je naročnik z namenom zagotovitve transparentnosti posla in preprečitve korupcijskih tveganj od izvajalca pridobil izjavi v skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri; v nadaljevanju: ZIntPK) in v skladu s petim odstavkom 35. člena ZIntPK.

1. člen

Predmet pogodbe so storitve servisiranja in vzdrževanja službenih vozil Ministrstva za finance (v nadaljevanju: storitve vzdrževanja službenih vozil), ki so navedena v Seznamu službenih vozil Ministrstva za finance (v nadaljevanju: seznam službenih vozil), ki je kot priloga sestavni del pogodbe.

Storitve vzdrževanja službenih vozil bo izvajalec izvajal sukcesivno glede na potrebe naročnika.

Naročnik si pridržuje pravico v seznam službenih vozil kadarkoli brez vnaprejšnjega opozorila vključiti dodatna službena vozila (v primeru pridobitve ali zamenjave službenega vozila ipd.) ali iz seznama službenih vozil izključiti službena vozila (v primeru uničenja, odtujitve ali drugega načina razpolaganja). Pogodbeni stranki spremembo seznama službenih vozil uredita s sklenitvijo aneksa k pogodbi.

1. člen

Vzdrževanje vozil se izvaja po cenah na enoto, kot so navedene v Predračunu izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_.\_\_\_. 2024, ki je kot priloga sestavni del te pogodbe.

Cene na enoto brez DDV iz predračuna so fiksne ves čas veljavnosti pogodbe.

Vgrajene nadomestne dele obračuna izvajalec po ceni, ki je določena z uradno veljavnim cenikom distributerja nadomestnih delov, veljavnim na dan sprejema službenega vozila v servisno delavnico, zmanjšani za \_\_\_\_ % popusta.

1. člen

Maksimalna pogodbena vrednost je enaka ocenjeni vrednosti naročila in za celotno obdobje veljavnosti pogodbe znaša 20.491,80 EUR brez DDV oziroma 25.000,00 EUR z DDV.

Naročnik bo storitve vzdrževanja službenih vozil naročal glede na dejanske potrebe in se ne zavezuje k naročilu storitev v višini maksimalne pogodbene vrednosti.

1. člen

Izvajalec izstavi naročniku račun za dejansko kakovostno opravljeno delo, porabljen material in vgrajene nadomestne dele po posamezni opravljeni storitvi vzdrževanja posameznega službenega vozila. Računu, iz katerega mora izhajati tip in registrska številka službenega vozila, obvezno priloži s strani naročnika potrjene dokumente: delovni nalog s specifikacijo opravljenega dela, vgrajenega materiala ter nadomestnih delov in druga poročila o opravljenih funkcionalnih preizkusih.

Navedeno v predhodnem odstavku ne velja v primeru, da je popravilo potrebno v času trajanja garancije, ki jo je izvajalec dal naročniku.

Izvajalec pošilja naročniku vse račune izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike. Na vseh računih morata biti navedeni številka te pogodbe in davčna številka naročnika.

Naročnik poravna račun v roku, določenem v vsakokrat veljavnem zakonu, ki ureja izvrševanje proračunov Republike Slovenije, na TRR izvajalca, številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Plačilni rok začne teči naslednji dan po prejemu listine, ki je podlaga za izplačilo. Če zadnji dan roka sovpada z dnem, ki je po zakonu dela prost dan oziroma v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET2.

1. člen

Naročnik je izvajalcu zavezan za plačila do 31. 12. 2024, za nadaljnja plačila do izteka te pogodbe pa, ko bodo izpolnjeni formalni pogoji glede na vsakokrat veljavni zakon, ki ureja izvrševanje proračunov Republike Slovenije ter ostale predpise, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto.

V kolikor pogoji za nadaljnja plačila ne bodo izpolnjeni, bo naročnik o tem in o datumu prenehanja pogodbe takoj obvestil izvajalca. Z dnem prejema obvestila se šteje ta pogodba za razvezano. Obveznosti in pravice nastale do dne prenehanja pogodbe sta naročnik in izvajalec dolžna medsebojno poravnati.

1. člen

Storitve vzdrževanja službenih vozil naročnika se izvajajo v servisni delavnici izvajalca.

Roki za izvedbo storitev vzdrževanja službenih vozil naročnika:

* redni mali servis po predhodnem telefonskem ali pisnem naročilu naročnika v 24 urah,
* izredno popravilo takoj oziroma po dogovoru z naročnikom, vendar ne dlje kot v treh delovnih dneh,
* večja popravila v roku enega tedna oziroma po dogovoru z naročnikom.

Roki štejejo od časa prevzema vozila v servisno delavnico.

Izjemoma lahko izvajalec predlaga naročniku podaljšanje roka izvedbe storitve z navedbo razlogov, ki podaljšanje opravičujejo, le-ta pa mora daljši rok pisno potrditi ali zavrniti.

Storitev se šteje za izvedeno, ko izvajalec o zaključeni storitvi obvesti naročnika po telefonu ali e-pošti v času delovnih ur naročnika (od ponedeljka do petka od 7.00 do 15.00 ure).

Izvajalec se obvezuje, da bo v primeru odkritih napak ali ugotovljene potrebe po zamenjavi komponent, ugotovljenih naknadno po prejemu službenega vozila v popravilo, in katerih popravilo ali zamenjava z naročnikom ni bila dogovorjena, o tem obvestil naročnika pred samim popravilom in bo popravilo ali zamenjavo komponent izvedel samo z njegovim soglasjem.

/*ta odstavek se prilagodi glede na ponudbo izvajalca*/

Izvajalec na zahtevo naročnika v primeru, da popravilo službenega vozila traja več kot 24 ur od prevzema vozila v popravilo, naročniku zagotovi brezplačno primerljivo nadomestno vozilo oz. \_\_\_\_ % popusta na redno ceno najema primerljivega nadomestnega vozila oz. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za čas do dokončnega popravila vozila.

1. člen

Izvajalec s podpisom te pogodbe zagotavlja, da ima za njeno kakovostno izvedbo zagotovljene zadostne tehnične in kadrovske zmogljivosti.

Izvajalec se obvezuje, da bo:

* storitve vzdrževanja službenih vozil po tej pogodbi izvajal skrbno in kvalitetno po pravilih stroke, v skladu z veljavnimi predpisi v Republiki Sloveniji (zakoni, pravilniki, standardi), tehničnimi navodili in priporočili ter normativi, vestno, pravilno in pravočasno,
* zagotavljal obratovanje servisne delavnice vse delovne dni v koledarskem letu (od ponedeljka do petka),
* za redno servisiranje in vzdrževanje službenih vozil naročnika ter druge storitve vodil svojo evidenco servisov in vzdrževanja, za servise po predpisih proizvajalca določene blagovne znamke pa tudi evidenco v servisni knjigi, ki se bo nahajala v službenem vozilu naročnika,
* storitve opravljal s strokovno usposobljenimi delavci in zagotavljal številčno ustreznost svoje delovne skupine,
* imel na zalogi potrebno količino nadomestnih delov in potrošnega materiala za izvedbo manjših pogodbenih del. V primeru, da potrebnega nadomestnega dela ne bo imel na zalogi, ga bo zagotovil v z naročnikom dogovorjenem roku,
* da bo na vsakokratno zahtevo naročnika le-temu predložil veljavne cenike nadomestnih delov,
* na zahtevo naročnika brezplačno izdelal predračun in ga pred izvedbo del posredoval v potrditev naročniku,
* med obratovalnim časom servisne delavnice naročniku zagotavljal brezplačno strokovno telefonsko pomoč,
* v primeru daljšega postopka popravila zagotovil poseben prostor za brezplačno hrambo poškodovanih službenih vozil.

1. člen

Izvajalec se obvezuje, da bo pri servisiranju in vzdrževanju vozil vgrajeval originalne in od proizvajalca priporočene nadomestne dele oziroma nadomestne dele, ki so po kakovosti enakovredni originalnim nadomestnim delom, za katere bo dal \_\_\_\_\_\_ mesečno garancijo, ki začne teči z dnevom prevzema vozila s strani naročnika. V obdobju trajanja garancije izvajalec zagotavlja brezplačno odpravljanje napak, nastalih na vgrajenih nadomestnih delih.

Izvajalec se tudi obvezuje, da bo skrbel za zaloge potrebnih nadomestnih delov za potrebe servisiranja in vzdrževanja po tej pogodbi.

Izvajalec jamči za odpravo vseh vrst napak skladno z določili veljavnega Obligacijskega zakonika.

1. člen

Če izvajalec ne izvaja storitev vzdrževanja službenih vozil na način, kot so opredeljene v tej pogodbi, je naročnik upravičen do povračila škode, ki mu je bila zaradi tega povzročena.

V primeru nekvalitetno izvedenih storitev vzdrževanja službenih vozil je izvajalec po predhodnem pisnem opozorilu naročnika dolžan odpraviti nepravilnosti v roku, ki mu ga določi naročnik in ki ni daljši od petih delovnih dni. Če se nekvalitetno izvedene storitve vzdrževanja službenih vozil kljub opozorilom naročnika ponavljajo, izvajalec pa se na opozorila naročnika ne odziva, lahko naročnik začne postopek prekinitve pogodbenega razmerja s pisno odpovedjo pogodbe brez odpovednega roka, predvsem če izvajalec dela ne izvaja s potrebno skrbnostjo, kvalitetno ali v dogovorjenih rokih. Naročnik si pridrži pravico, da nekvalitetno izvedenih storitev vzdrževanja vozil ni dolžan plačati.

1. člen

V primeru, da se izvajalec ne drži dogovorjenih rokov opravljanja storitev vzdrževanja vozil po tej pogodbi, mu je naročnik upravičen zaračunati pogodbeno kazen v vrednosti 10 % vrednosti posamezne storitve, ki je predmet naročila, s katerim je izvajalec v zamudi.

Naročnik ima pravico zahtevati od izvajalca poleg pogodbene kazni tudi izpolnitev naloge, s katero je bil izvajalec v zamudi. V primeru, da izvajalec z nalogo zamuja tako, da naročniku nastane škoda, ki je večja od pogodbene kazni, lahko zahteva od izvajalca tudi razliko do popolne odškodnine. V nujnih primerih (npr. grozeča škoda zaradi zamude izvajalca) lahko naročnik izvede kritni nakup naročenih storitev, ki so v zamudi, pri tretji osebi na stroške izvajalca.

Izvajalec plača znesek pogodbene kazni in morebitne razlike do polne odškodnine na podlagi računa naročnika v roku 8 (osmih) dni po prejemu računa, če naročnik tega zneska ne kompenzira pri plačilu svoje obveznosti.

1. člen

Pogodbeni stranki lahko pogodbo odpovesta pred potekom njene veljavnosti. V tem primeru je pogodbena stranka dolžna drugo stranko o nameravanem odstopu pisno obvestiti s priporočeno poštno pošiljko najmanj 30 dni pred nameravanim odstopom, razen v primeru iz drugega odstavka 10. člena te pogodbe. Odpovedni rok začne teči z dnem prejema obvestila o odpovedi pogodbenega razmerja.

Ne glede na prejšnji odstavek se pogodba lahko razveže tudi v primeru nastanka spremenjenih okoliščin iz drugega odstavka 6. člena te pogodbe.

1. člen

Skrbnika pogodbe sta na strani naročnika \_\_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_, GSM: \_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in na strani izvajalca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel.:\_\_\_\_\_\_\_\_\_\_\_\_\_\_\_\_, GSM: \_\_\_\_\_\_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru spremembe skrbnikov pogodbe zadostuje pisno obvestilo drugi pogodbeni stranki.

1. člen

Pogodba, pri kateri kdo v imenu ali na račun izvajalca, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, izvajalcu ali njegovemu predstavniku, zastopniku, posredniku,

je nična.

Pogodba je nična tudi v primeru, da je izvajalec naročniku predložil lažno izjavo po šestem odstavku 14. člena ZIntPK oziroma dal neresnične podatke o navedenih dejstvih ali sklenil to pogodbo v nasprotju z določili 35. člena ZIntPK.

1. člen

Pogodbeni stranki si bosta prizadevali vse nesporazume v zvezi z uresničevanjem te pogodbe reševati sporazumno. Če to ne bo mogoče, bo o sporih iz te pogodbe odločalo stvarno pristojno sodišče v Ljubljani.

1. člen

Vse morebitne spremembe in dopolnitve te pogodbe bosta pogodbeni stranki dogovorili v obliki pisnih dodatkov k tej pogodbi.

1. člen

Pogodba se sklepa za obdobje 24 mesecev.

1. člen

Pogodba je sklenjena z dnem podpisa zadnje od pogodbenih strank in velja za čas, kot je opredeljen v 17. členu pogodbe.

Pogodba je sestavljena v štirih (4) izvodih, od katerih prejme vsaka pogodbena stranka po dva (2) izvoda.

Številka: \_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_

V Ljubljani, dne: \_\_\_\_\_\_\_\_\_\_\_\_\_\_\_ V Ljubljani, dne: \_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| IZVAJALEC:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | NAROČNIK:  Republika Slovenija  Ministrstvo za finance  mag. Vesna Zupančič Klarič  v. d. generalnega sekretarja |

Prilogi:

* Seznam službenih vozil Ministrstva za finance,
* Predračun št. … z dne …